[{"text_idx": "#000000", "text": "27 okt. Mida peaksid teadma enne kutsika vo\u0303tmist?"}, {"text_idx": "#000001", "text": "Sattusin ta\u0308na lugema ja\u0308rjekordset artiklit teemal \u201c10 asja, mida teada enne kutsika vo\u0303tmist\u201d ning mo\u0303tlesin panna kirja ka oma mo\u0303tted. Ma olin 22-aastane, kui vo\u0303tsin oma esimese \u201cpa\u0308ris enda\u201d koera. Hetkel on Happy juba 5-aastane ning mis puudutab koerakasvatamist, siis kamaluga tarkust on ka mulle juurde tulnud. Kuna olin va\u0308iksest peale u\u0308mbritsetud koertega, arvasin alati, et kui raske see u\u0308he kutsika u\u0308les kasvatamine ikka olla saab. Tuli va\u0308lja, et ma eksisin ra\u0308ngalt."}, {"text_idx": "#000003", "text": "Mo\u0303te armsast kutsikast tundub nii ahvatlev, et vo\u0303taks kohe mitu. Tegelikult on va\u0308ga palju asju, milllele peaksid enne mo\u0303tlema. Kas sul on aega 10 aastat ja\u0308rjest koeraga mitu korda pa\u0308evas jalutamas ka\u0308ia? Kui tegemist on kutsikaga ning su to\u0308o\u0308graafik ei ole nii paindlik, et pa\u0308eval kodus ka\u0308ia, siis peaksid kindlasti kutsikaga tegelemiseks puhkuse vo\u0303tma. Lisaks vo\u0303id a\u0308ra unustada ko\u0303ik \u201csaame peale to\u0308o\u0308d kokku\u201d tegevused, kuna pead koju koera juurde kiirustama. Jah, vo\u0303ibolla on sul praegu tugivo\u0303rgustik olemas, kes lubab koeraga aidata, kuid pead mo\u0303istma, et vo\u0303ibolla so\u0303brannast naaber vo\u0303i elukaaslane ei ole 5 aasta pa\u0308rast enam telefoniko\u0303ne kaugusel ning koera eest hoolitsemine oleks ainult sinu vastutada."}, {"text_idx": "#000004", "text": "Esimesel aastal tuleb ka kutsikat treenida, mis on tohutult aegano\u0303udev tegevus (koera tuleb treenida igapa\u0308ev, mitte ainult tunnike kord na\u0308dalas koertekoolis). Samuti pead mo\u0303istma, et, kutsika ja\u0308rgi on vaja u\u0308priski palju koristada. Lisaks vo\u0303ib kutsikas sind keset o\u0308o\u0308d u\u0308les ajada, et pissile minna vo\u0303i ma\u0308ngima hakata. Peaksid endalt ku\u0308sima, kas oled nii vastutusrikkaks u\u0308lesandeks valmis. Kutsika vo\u0303tmine on peaaegu vo\u0303rdva\u0308a\u0308rne lapse saamisega ning pead mo\u0303istma, et oled tema eest vastutav aastaid."}, {"text_idx": "#000005", "text": "Kui oled endas kindel, et soovid u\u0308he pisikese koerabeebi eest hoolitseda, siis ja\u0308rgmisena tuleb va\u0308lja selgitada, milline koer sobib sinu elustiiliga. Koerad vo\u0303ivad olla va\u0308ga erinevad. On to\u0303uge, kes vajavad tohutult palju liikumist (na\u0308iteks huskyd tahavad pa\u0308evas umbes 10 kilomeetrit jalutamist) ning teised seevastu ei jaksa sinuga tempot hoida. Hoidsin kunagi u\u0308hte inglise buldogi, kes oli no\u0303us maksimaalselt u\u0308he kilomeetri ja\u0308rjest jalutama. Kui oled algaja koeraomanik ei tohiks kindlasti esimeseks koeraks valida raskema iseloomuga koeri, kes vajavad va\u0308ga karmi ja oskuslikku karjajuhti \u2013 u\u0308heks selliseks on ta\u0308napa\u0308eval \u201cmoekoera\u201d staatusesse to\u0303usnud pitbull terjer. Enne konkreetse koerato\u0303u vo\u0303tmist tuleb va\u0308ga palju teha uurimisto\u0308o\u0308d, et va\u0308lja selgitada, kas ta sobib sinu elustiiliga. Lisaks peame arvestama ka teiste pereliikmetega ning asjaoluga, et hetkel vo\u0303ibolla ei ole peres pisikesi lapsi, kuid mis saab siis, kui paari aasta pa\u0308rast veel u\u0308ks inimbeebi majas on. Kas sul on aega hoolitseda nii koera kui lapse eest?"}, {"text_idx": "#000006", "text": "kust leida endale sobiv kutsikas?"}, {"text_idx": "#000007", "text": "Esimese valikuna vo\u0303iksid kaaluda kodu pakkumist varjupaigakoerale. Nad ei ole mitte kuidagi halvemad kui to\u0303ukoerad. Vastupidi \u2013 tavaliselt on segaverelistel koertel palju tugevam tervis. Lisaks, kui sul ei ole vo\u0303imalik kutsikaga koju ja\u0308a\u0308da, siis vo\u0303iksid kaaluda ka vanema koera vo\u0303tmist. Varjupaigakoerad igatsevad tohutult inimese la\u0308hedust ning vo\u0303id olla kindel, et u\u0308ks pisike neljaka\u0308paline so\u0303ber on sulle elulo\u0303puni selle heateo eest ta\u0308nulik."}, {"text_idx": "#000008", "text": "Kui oled teinud piisavalt eelto\u0308o\u0308d ning sul on siiski konkreetse soov vo\u0303tta to\u0303ukoer, siis peaksid va\u0308ga po\u0303hjalikult uurima erinevate kennelite ning kasvatajate kohta. Kutsikatest on saanud osadele inimestele vaid rahaallikas ning koerad elavad kohutavates tingimustes. Ka meie uudisteportaalidest on la\u0308bi ka\u0308inud millerdajate (\u201ckutsikaveskite\u201d) juhtumid, kus on paljastatud koerte ebainimlikud elutingimused. Millerdajad paaritavad oma emast koera tihtilugu igal aastal vo\u0303i igal jooksuajal, kuigi koera tervise seisukohast on see lubamatu. Nende koerte tervis on reeglina uurimata, emasele valitakse paariline paremal juhul va\u0308limuse ja\u0308rgi, terviseuuringutest ei teata tavaliselt midagi. Kutsikaid toidetakse ebakvaliteetse toiduga ja ebapiisavalt, ussikuur ja\u0308etakse tihti tegemata, vaktsineerimised samuti. Kasvatusjuhendeid ja muud, mida korralik kasvataja kutsikaga kaasa annab, millerdajatelt ei saa. Niisiis ei sooivitaks mitte kellegile paberiteta to\u0303ukora vo\u0303tmist, mis hiljem hoopis kallimaks vo\u0303ib minna, kui need sa\u0308a\u0308stetud paarsada eurot. Kutsikavabrikutest tulnud koertel vo\u0303ib esineda va\u0308ga palju terviserikkeid, mis vo\u0303ivad isegi lo\u0303ppeda koera surmaga. Kui sul ei ole finantsilisi vo\u0303imalusi to\u0303ukoera vo\u0303tmiseks ning soovid raha sa\u0308a\u0308stmise eesma\u0308rgil vo\u0303tta paberiteta koera, siis vo\u0303ib juhtuda, et ka hiljem loomaarsti arvete vo\u0303i eritoidu ostmine osutub kahjuks u\u0308le jo\u0303u ka\u0308ivaks. Sellisel juhul soovitaksin kindlasti kaaluda kutsika vo\u0303tmist varjupaigast."}, {"text_idx": "#000009", "text": "Kutsikas va\u0308lja valitud hakkab pihta lo\u0303bus osa. Ko\u0303igepealt peame tegema oma kodu kutsikakindlaks. Vaata u\u0308le ko\u0303ik asjad, millega kutsikas end vigastada vo\u0303iks \u2013 selleks vo\u0303id kasvo\u0303i po\u0303randal neljaka\u0308pukil liikuda, et na\u0308ha maailma la\u0308bi kutsikapilgu. Vo\u0303iksid kaaluda ka puuri kasutamise vo\u0303imalust \u2013 loe la\u0308hemalt siit."}, {"text_idx": "#000010", "text": "Peida nii ha\u0308sti kui vo\u0303imalik ko\u0303ik elektrijuhtmed.\nPaigalda ko\u0303ikidele kapiustele, mis on kutsikale lihtsasti avatavad, beebilukud \u2013 eriti neile, kus hoiad toiduaineid, ravimeid, kemikaal ning teisi majapidamistarbeid, mis vo\u0303ivad kutsikale olla ohtlikud.\nHoia toataimi ko\u0303rgemal, et kutsikas ei saaks nende lehti na\u0308rida.\nTee kindlaks, et kutsikal puudub ligipa\u0308a\u0308s pru\u0308gikasti juurde.\nHoia pesu, raamatud, telekapuldid, jalano\u0303ud ja teised pisemad asjad kutsika haaramisulatusest eemal \u2013 neid on lihtne ja mo\u0303nus na\u0308rida!"}, {"text_idx": "#000011", "text": "Ta\u0308pselt nagu beebiga, siis enne kutsika koju toomist pead olema kindel, et sul on ko\u0303ik vajalikud asjad olemas. Ma ei soovitaks alguses liiga palju asju varuda, kuna kutsikas ei pruugi teatud ma\u0308nguasjadega ma\u0308ngida vo\u0303i ei maitse talle pakutav toit. Siiski on teatud asjad, mis peavad kindlasti kodus olema, kui uue pereliikme koju toome. Koera kasvades saad osta ka teised vajalikud asjad (na\u0308iteks ku\u0308u\u0308netangid, esmaabikomplekt). Sobivate toodete valikul aitab kindlasti ka sinu loomaarst!"}, {"text_idx": "#000012", "text": "U\u0308ldjuhul soovitatakse kutsikate treenimiseks kasutada tavalisi jalutusrihmu (rullrihmaga ei o\u0303pi kutsikas omanikku ja\u0308lgima ja tunnetama ning harjubki tirima), hilisemas vanuses oleneb rihmavalik juba omaniku eelistustest ning koera ka\u0308itumisest."}, {"text_idx": "#000013", "text": "Koera treenimisel soovitatakse pigem kasutada trakse. Ha\u0308psteri e-poes on mu\u0308u\u0308gil spetsiaalsed treeningtraksid. Seda tu\u0308u\u0308pi trakse kasutatakse rihmatreeninguteks \u2013 kui koer jalutusrihma to\u0303mbab, siis trakside konstruktsioon suunab koera pilgu tagasi omaniku juurde. Antud lahendus ei po\u0303hjusta koerale liigset valu ega stressi."}, {"text_idx": "#000014", "text": "Va\u0308ldi kindlasti plastikkausse, kuna kutsikal on neid kerge na\u0308rida."}, {"text_idx": "#000015", "text": "Loe blogist la\u0308hemalt, mille ja\u0308rgi valik langetada."}, {"text_idx": "#000016", "text": "Kindlasti kasvuvaruga, kuna kutsikas kasvab va\u0308ga kiiresti."}, {"text_idx": "#000017", "text": "Proovi osta erinevaid - na\u0308iteks u\u0308ks na\u0308rimisma\u0308nguasi, u\u0308ks piiksuga ma\u0308nguasi ja u\u0308ks pehme ma\u0308nguasi. Nii saad teada oma koera eelistuse."}, {"text_idx": "#000018", "text": "Valik langeta vastavalt koera karvale."}, {"text_idx": "#000019", "text": "Peaksid viima oma kutsika arsti juurde paar pa\u0308eva pa\u0308rast tema koju toomist, et arst saaks koera u\u0308le vaadata (seda isegi sellisel juhul, kui vaksiinide ta\u0308htajani on aega). Nii saad kindel olla, et kutsikal ei esine terviseprobleeme, mida kasvataja ei ma\u0308rganud/varjas. Loomaarsti valik on va\u0308ga oluline ning vo\u0303iksid sellega tegeleda juba enne kutsika koju toomist. Internetist saad lugeda erinevaid arvustusi ning teha eelto\u0308o\u0308d tuttavate soovitusi kogudes."}, {"text_idx": "#000020", "text": "tee endale selgeks koerkasvatamise po\u0303hito\u0303ed"}, {"text_idx": "#000021", "text": "Vali koerale ta\u0308isva\u0308a\u0308rtuslik toit ning pane paika kindlad so\u0308o\u0308giajad.\nAlusta koduste treeningutega kohe, kui kutsika koju tood. Teadvusta endale, et kutsikale reeglite selgeks o\u0303petamine vo\u0303ib vo\u0303tta aega na\u0308dalaid vo\u0303i kuid.\nSotsialiseeri oma kutsikat! Vo\u0303ta oma kutsikas kaasa erinevatele u\u0308ritustele, et ta harjuks rahvarohkete kohtadega ning teiste inimeste ja koertega.\nPane end kirja kutsikakooli. Lisaks ka\u0308skluste o\u0303ppimisele on see hea koht koera sotsialiseerimiseks.\nJa\u0308lgi kindlat rutiini, mis sisaldab koerale piisavat fu\u0308u\u0308silist koormust.\nJa\u0308lgi, et sinu koer oleks alati o\u0303igeaegselt vaktsineeritud.\nMa\u0308ngi oma kutsikaga ning loo temaga va\u0308ga la\u0308hedane perenaise/peremehe ja koera vaheline suhe."}, {"text_idx": "#000022", "text": "Kui elad koos teiste pereliikmetega, siis pange paika ta\u0308psed vastutusvaldkonnad. Lisaks on u\u0308lioluline ja\u0308lgida, et ko\u0303ik pereliikmed no\u0303uaks koeralt samade reeglite ta\u0308itmist ning treeniks koera korrapa\u0308raselt. Kui peres on ka lapsi, siis o\u0303peta neid koeraga ka\u0308ituma."}, {"text_idx": "#000024", "text": "Ta\u0308napa\u0308eval ei ole allergiad vo\u0303i toidutalumatused ainult inimeste mure, vaid peame hoolikalt ja\u0308lgima ka oma lemmikute toidulauda. Poelettidel on ku\u0308ll va\u0308ga suur valik koertele mo\u0303eldud erinevaid sna\u0308kke ja maiuseid, kuid tihtipeale on need siiski ta\u0308is keemiat ning kondipuru. Just seeto\u0303ttu ongi teinekord palju mo\u0303istlikum need......"}, {"text_idx": "#000025", "text": "U\u0308ksindusahastus \u2013 mis see on?"}, {"text_idx": "#000026", "text": "Ma usun, et nii mo\u0303nigi meist on kokku puutunud olukorraga, kui koju u\u0308ksi ja\u0308etud koer haugub, niutsub, na\u0308rib asju, mida ei peaks na\u0308rima vo\u0303i teeb oma ha\u0308dad tuppa. Tegemist ei pruugi olla halva iseloomu vo\u0303i kasvatamatusega, vaid hoopis millegi to\u0303sisemaga \u2013 u\u0308ksindusahastusega. Minu koer kannatas......"}, {"text_idx": "#000027", "text": "Koeraga matkama \u2013 pai teile mo\u0303lemale"}, {"text_idx": "#000028", "text": "Koera matkale kaasa vo\u0303ttes on raske eristada kumb sellest rohkem elevuses on \u2013 kas sina vo\u0303i su koer. Enne, kui vo\u0303tad ette suurema seikluse oma koeraga, peaksid kindlaks tegema, kas oled selleks ka piisavalt ettevalmistunud...."}]